Document ID: 32002L0028

Komisijas Direktīva 2002/28/EK
(2002. gada 19. marts),
ar ko groza dažus pielikumus Padomes Direktīvai 2000/29/EK par aizsardzības pasākumiem pret tādu organismu ievešanu un izplatību Kopienā, kas kaitīgi augiem vai augu produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu un izplatību Kopienā, kas kaitīgi augiem vai augu produktiem [1], kurā jaunākie grozījumi izdarīti ar Komisijas Direktīvu 2001/33/EK [2], un jo īpaši tās 14. panta c) punktu,
ņemot vērā attiecīgo dalībvalstu vienošanos,
tā kā:
(1) Spriežot pēc Apvienotās Karalistes sniegtās informācijas, kas pamatojas uz jaunākajiem apsekojumu rezultātiem, ir jāmaina aizsargājamā zona, kura Apvienotajā Karalistē atzīta attiecībā uz Dendroctonus micans Kugelan.
(2) Spriežot pēc Apvienotās Karalistes sniegtās informācijas par beet necrotic yellow vein vīrusa sastopamību, vairs nav lietderīgi attiecībā uz beet necrotic yellow vein vīrusu saglabāt aizsargājamo zonu, kas aptver visu Apvienoto Karalisti, bet tai vajadzētu aptvert tikai Ziemeļīriju.
(3) Spriežot pēc Itālijas sniegtās informācijas, ir jāmaina to aizsargājamo zonu apraksts, kuras attiecas uz Erwinia amylovora (Burr.) Winsl. et al., lai ņemtu vēra pašreizējo organisma izplatību.
(4) Ir jāmaina izpildāmās īpašās prasības aizsargājamo zonu aprakstā saistībā ar Erwinia amylovora (Burr.) Winsl. et al. saimniekaugiem, lai ņemtu vērā pašreizējo organisma izplatību.
(5) Spriežot pēc Francijas sniegtās informācijas par Matsucoccus feytaudi Duc. sastopamību, vairs nav lietderīgi saglabāt aizsargājamo zonu attiecībā uz šo organismu.
(6) Tādēļ attiecīgi jāgroza Direktīva 2000/29/EK.
(7) Šajā direktīvā paredzētie pasākumi ir saskaņā ar Pastāvīgās augu veselības komitejas atzinumu,
IR PIEŅĒMUSI ŠO DIREKTĪVU.
1. pants
Direktīvas 2000/29/EK I, II, III un IV pielikumu groza saskaņā ar šīs direktīvas pielikumu.
2. pants
1. Dalībvalstis ne vēlāk kā līdz 2002. gada 31. martam pieņem un publicē normatīvos un administratīvos aktus, kas vajadzīgi šīs direktīvas prasību izpildei. Par to dalībvalstis tūlīt informē Komisiju.
Šos tiesību aktus dalībvalstis piemēro no 2002. gada 1. aprīļa.
Dalībvalstīm pieņemot minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāmas šādas atsauces.
2. Dalībvalstis tūlīt dara Komisijai zināmus to savu tiesību aktu galvenos noteikumus, ko tās pieņēmušas jomā, uz kuru attiecas šī direktīva. Komisija par to informē pārējās dalībvalstis.
3. pants
Šī direktīva stājas spēkā trešajā dienā pēc publicēšanas Eiropas Kopienu Oficiālajā Vēstnesī.
4. pants
Šī direktīva ir adresēta dalībvalstīm.
Briselē, 2002. gada 19. martā

Labels: 20
16
6